als_Latn dik_Latn sag_Latn
Shqipëria po shndërrohet në destinacion turistik jo vetëm për muajt e verës, por edhe për festat e fund vitit. Rezervimet e të huajve për të kaluar festat e fund vitit në vendin tonë janë rritur me afro 15 për qind krahasuar me vitin 2009. Agjencitë turistike vënë në dukje preferencat e vizitorëve, ku dominon trashëgimia kulturore.
Kryetari Unionit të Operatorëve Turistikë, Sadik Malaj shprehet se “vizitorët e huaj pëlqejnë veçantinë që ofron Shqipëria, ku përfshihet edhe nata e ndërrimit të viteve e cila ofron gatimin tradicional po ashtu edhe muzikë shqiptare duke e bërë më dinamike”.
Nga ana tjetër, rritje të ndjeshme rezervimesh ka pasur edhe nga shqiptarët që preferojnë t’i kalojnë jashtë Shqipërisë festat e fund vitit. Kërkesa është 30 për qind më e lartë se viti i kaluar, ndërsa çmimet nuk kanë ndryshuar.
Sipas agjencive turistike, ndikimin kryesor në rritjen e kërkesës e ka dhënë liberalizimi i vizave.
“Liberalizimi i vizave ka rritur interesimin e qytetarëve që duan të kalojnë pushimet jashtë Shqipërisë me 30 për qind më shumë se 2009. Pavarësisht se kërkesa është rritur, çmimet kanë ecur me tendencën e rënies, pasi është rritur konkurrenca mes operatorëve turistikë”, thotë ai.
Turistët që vijnë nga vendet e rajonit zënë përqindjen më të lartë të vizitorëve në Shqipëri, ndërkohë që gjatë këtij viti ka pasur një interesim edhe nga vende si Polonia apo Bullgaria.
als_Latn als_Latn als_Latn als_Latn als_Latn als_Latn